Diari Oficial de la Generalitat Valenciana


Sumari del DOGV 1622, del 16-09-1991 (1991/822587)

ORDRE de 22 de juliol de 1991, de la Conselleria de Cultura, Educació i Ciència, per la qual es regula la concessió d'ajudes per al desplaçament de joves residents a la Comunitat Valenciana que fan el Servei Militar fora.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/22/(2)/dof/vci/html**

### Dades del document

Número de DOGV
:   1622

Data del DOGV
:   16-09-1991

Secció del DOGV
:   DISPOSICIONS GENERALS

Número del document
:   1991/822587


Data del document
:   22-07-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 22 de juliol de 1991, de la Conselleria de Cultura, Educació i Ciència, per la qual regula la concessió d'ajudes per al desplaçament de joves residents a la Comunitat Valenciana que fan el Servei Militar fora.  
La Llei de la Generalitat Valenciana 7/1990, de 24 de desembre, de Pressupostos de la Generalitat Valenciana per a l'any 1991, va aprovar la concessió d'ajudes per part de l?Institut Valencià de la Joventut destinades al desplaçament de joves residents a la Comunitat Valenciana que fan el Servei Militar fora.  
Per a poder materialitzar aquestes ajudes cal el desplegament normatiu de la disposició esmentada.  
En atenció d'aquests motius, i en virtut de l'article 27 de la Llei de Pressupostos de la Generalitat Valenciana per a 1991 i de l'article 35 de la Llei de Govern Valencià,  
ORDENE  
Article primer  
Les ajudes per a joves valencians que fan el Servei Militar fora de la Comunitat Valenciana seran per a 1991 per a una única vegada en un trajecte d'anada i tornada des de la seua destinació militar fins a les ciutats d'Alacant, Castelló i València. Hom farà efectives aquestes ajudes a càrrec de la línia de subvenció 407/000/91, per un import global màxim de 467.236.887 PTA.  
Article segon  
Els mitjans de transport públic autoritzats són:  
2.1. Joves destinats a Canàries, Melilla i Illes Balears; mitjà de transport, avió, classe turista.  
2.2. Joves destinats a Ceuta; mitjà de transport, vaixell i avió, classe turista.  
2.3. Joves destinats a la península; mitjà de transport, ferrocarril, segona classe i/o llitera.  
Article tercer  
Per a la concessió de l'ajuda serà emplenada en tots els termes la sol·licitud, segons model annex a l'ordre, i serà adjuntada la documentació següent: fotocòpia del Document Nacional d'Identitat, fotocòpia del permís estès per l'autoritat militar corresponent i el bitllet del transport utilitzat pel sol·licitador.  
Les sol·licituds seran lliurades personalment o seran trameses per correu a l'Institut Valencià de la Joventut, av. Campanar, 32, 46308 València, en els serveis territorials de la Conselleria de Cultura, Educació i Ciència, o en els centres d'informació de l'Oficina d'Informació, Iniciatives i Reclamacions de la Generalitat Valenciana, abans del dia 31 d'octubre de 1991.  
Article quart  
Amb la finalitat de supervisar l'aplicació d'aquesta norma i proposar les mesures que s'estimen convenients per al seu desenvolupament i perfeccionament es crea una comissió formada per dos representants de l'Institut Valencià de la Joventut i dos del Consell de la Joventut de la Comunitat Valenciana.  
Article cinquè  
La concessió de les ajudes serà resolta pel Director General de l'Institut Valencià de la Joventut, el qual donarà compte de la resolució a la comissió abans esmentada.  
DISPOSICIO FINAL  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 22 de juliol de 1991.  
El Conseller de Cultura, Educació i Ciència,   
ANDREU LOPEZ BLASCO  
ANNEX  
 , DNI núm.   
domiciliat a carrer , núm.   
i que fa el Servei Militar a la localitat de   
destinació   
SOL.LICITA acollir-se a l?ajuda de desplaçament de joves residents a la Comunitat Valenciana que fan el Servei Militar fora del nostre territori d?acord amb l?Ordre de 24 de maig de 1991, per a la qual cosa aporte la documentació següent:  
1. Fotocòpia del DNI.  
2. Fotocòpia del permís estès per l?autoritat corresponent.  
3. Bitllet de transport realitzat   
de de 1991.  
SR. DIRECTOR GENERAL DE EINSTITUT VALENCIÁ DE LA JOVENTUT


Còpia Permalink ELI